ਸੁਸ਼ਰੁਤ
ਸੁਸ਼ਰੁਤ (ਜਨਮ 6ਵੀਂ ਸਦੀ ਪੂਰਵ ਈਸਵੀ) ਇੱਕ ਆਯੁਰਵੇਦਿਕ ਚਿਕਿਤਸਕ ਸੀ। ਉਹ ਵੈਦਿਕ ਕਾਲ ਦੇ ਮੁਖੀ ਰਿਸ਼ੀ ਵਿਸ਼ਵਾ ਮਿੱਤਰ ਦੀ ਕੁਲ ਵਿੱਚੋਂ ਸੀ। ਉਸਨੇ ਜੱਰਾਹੀ ਅਤੇ ਚਕਿਤਸਾ ਦੀ ਨਿਪੁੰਨਤਾ ਵਾਰਾਨਾਸੀ ਵਿਖੇ ਸਥਿਤ ਦਿਵਦਾਸ ਧਨਵੰਤਰੀ ਦੇ ਆਸ਼ਰਮ ਵਿੱਚੋਂ ਪ੍ਰਾਪਤ ਕੀਤੀ। ਉਹ ਪਹਿਲਾ ਚਿਕਿਤਸਕ ਸੀ ਜਿਸਨੇ ਅੱਜ ਦੇ ਸਿਜੇਰੀਅਨ ਵੱਜੋਂ ਜਾਣੇ ਜਾਂਦੇ ਆਪਰੇਸ਼ਨ ਦੀ ਗੱਲ ਕੀਤੀ। ਉਹ ਮੂਤਰ ਨਾਲੀ ਦੀ ਪਥਰੀ ਕੱਢਣ ਦਾ, ਟੁੱਟੀਆਂ ਹੱਡੀਆਂ ਦਾ ਨੁਕਸਾਨਿਆ ਹੋਇਆ ਸਥਾਨ ਲੱਭਣ ਤੇ ਮੋਤੀਏ ਵਾਲੀ ਅੱਖ ਦੇ ਆਪਰੇਸ਼ਨ ਦਾ ਵੀ ਮਾਹਿਰ ਸੀ। ਜੋਸਫ ਲਿਸਟਰ ਤੋਂ ਕਈ ਸਦੀਆਂ ਪਹਿਲਾਂ ਉਸਨੇ ਵਿਸ਼ਾਣੂ-ਮੁਕਤੀ ਦਾ ਸੰਕਲਪ ਪੇਸ਼ ਕੀਤਾ।